CELEX: 62008CN0445
Language: fi
Date: 2008-10-09 00:00:00
Title: Asia C-445/08: Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 9.10.2008 — Kurt Wierer v. Land Baden-Württemberg

7.2.2009   
            
            
               FI
            
            
               Euroopan unionin virallinen lehti
            
            
               C 32/11
            
         Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 9.10.2008 — Kurt Wierer v. Land Baden-Württemberg
   (Asia C-445/08)
   (2009/C 32/19)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof Baden-Württemberg
   Pääasian asianosaiset
   
      Kantaja: Kurt Wierer
   
      Vastaaja: Land Baden-Württemberg
   Ennakkoratkaisukysymykset
   
               1)
            
            
               Estävätkö yhteisöjen tuomioistuimen yhdistetyissä asioissa C-329/06 ja C-343/06, Wiedemann, ja yhdistetyissä asioissa C-334/06–C-336/06, Zerche, 26.6.2008 antamissa tuomioissa kehittelemät periaatteet sen, että vastaanottavan jäsenvaltion kansalliset ajokorttiasioista vastaavat viranomaiset ja tuomioistuimet arvioidessaan sitä, onko ajokortin myöntänyt jäsenvaltio noudattanut direktiivin 91/439/ETY (1) 9 artiklassa säädettyä asuinpaikkaa koskevaa vaatimusta ajokorttia myönnettäessä, tukeutuvat ajokortin haltijan vahingoksi tämän itsensä hallintomenettelyn tai oikeudenkäyntimenettelyn yhteydessä antamiin sellaisiin selvityksiin ja tietoihin, jotka tämä oli kansallisissa menettelysäännöksissä hänelle asetetun asian ratkaisemisen kannalta merkityksellisen tosiseikaston selvittämiseen liittyvän myötävaikutusvelvollisuutensa perusteella velvollinen antamaan?
            
         
               2)
            
            
               Siinä tapauksessa, että vastaus kysymykseen 1 on kieltävä:
               Estävätkö Euroopan yhteisöjen tuomioistuimen yhdistetyissä asioissa C-329/06 ja C-343/06, Wiedemann, ja yhdistetyissä asioissa C-334/06–C-336/06, Zerche, 26.6.2008 antamissa tuomioissa kehittelemät periaatteet sen, että vastaanottavan jäsenvaltion kansalliset ajokorttiasioista vastaavat viranomaiset ja tuomioistuimet arvioidessaan sitä, onko ajokortin myöntänyt jäsenvaltio noudattanut direktiivin 91/439/ETY 9 artiklassa säädettyä asuinpaikkaa koskevaa vaatimusta silloin, kun on konkreettista näyttöä siitä, että se ei täyttynyt ajokorttia myönnettäessä, hankkivat lisäselvitystä yksinomaan ajokortin myöntäneestä jäsenvaltiosta, esimerkiksi väestörekisteriviranomaisilta, vuokranantajalta tai työnantajalta, ja hyödyntävät näin saatuja tietoja, sikäli kuin niillä katsotaan olevan todistusarvoa, yksin tai yhdessä jo niiden hallussa olevan, ajokortin myöntäneestä jäsenvaltiosta tai ajokortin haltijalta itseltään saatujen tietojen kanssa?
            
         
      (1)  EYVL L 237, s. 1.